**LĒMUMS**

LIEPĀJĀ

|  |  |  |
| --- | --- | --- |
| 2020.gada 19.martā |  Nr.124/4(prot. Nr.4, 49.§) | Nr.233  |

Par dzīvokļa īpašuma Baltijas ielā 11-29
izsoli

Lai apstiprinātu izsoles noteikumus un sākuma cenu atsavināšanai nodotajam dzīvošanai nederīgajam dzīvoklim, kura atjaunošana par pašvaldības līdzekļiem nav lietderīga, pamatojoties uz likuma "Par valsts un pašvaldību dzīvojamo māju privatizāciju" pārejas noteikumu 30.punktu, Publiskas personas mantas atsavināšanas likuma 3.panta pirmās daļas 1.punktu un 3.panta otro daļu, 4.panta pirmo un otro daļu, 5.panta pirmo un piekto daļu, 29.1 pantu, likuma "Par pašvaldībām" 21.panta pirmās daļas 17.punktu, Liepājas pilsētas domes 2007.gada 13.aprīļa nolikumu Nr.22 "LIEPĀJAS PILSĒTAS PAŠVALDĪBAS DZĪVOKĻA ĪPAŠUMU ATSAVINĀŠANAS NOLIKUMS", 2019.gada 14.novembra lēmumu Nr.455 "Par neizīrētu dzīvokļu atsavināšanu" un SIA "Projektu vadība RRGD" 2020.gada 27.janvāra nekustamā īpašuma novērtējumu "Par nekustamā īpašuma Liepāja, Baltijas iela 11, dz.Nr.29 tirgus vērtības aprēķināšanu", izskatot Liepājas pilsētas Dzīvojamo māju privatizācijas komisijas 2020.gada 26.februāra lēmumu (sēdes protokols Nr.6) un Liepājas pilsētas domes pastāvīgās Finanšu komitejas 2020.gada 12.marta lēmumu (sēdes protokols Nr.3), LIEPĀJAS PILSĒTAS DOME

N O L E M J :

1. Apstiprināt Liepājas pilsētas pašvaldībai piederošā dzīvokļa īpašuma Baltijas ielā 11-29, Liepājā, kadastra numurs 1700 903 1239, nosacīto cenu 3600 EUR (trīs tūkstoši seši simti euro).

2. Uzdot Liepājas pilsētas Dzīvojamo māju privatizācijas komisijai Publiskas personas mantas atsavināšanas likumā noteiktajā kārtībā organizēt lēmuma 1.punktā minētā īpašuma atsavināšanu.

3. Apstiprināt lēmuma 1.punktā minētā objekta izsoles noteikumus saskaņā ar pielikumu.

4. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Kurzemes rajona tiesai, Izpilddirektora birojam, Finanšu pārvaldei, Dzīvojamo māju privatizācijas komisijai 3 eks., Nekustamā īpašuma pārvaldei 2 eks. (grāmatvedei 1 eks.) |